ddrg/super_eurlex huggingface dataset:
(12)

Delegeeritud määruse (EL) 2020/592 kohaselt on liikmesriikidel ka võimalus anda liidu toetust täiendavat riiklikku toetust meetmetele, mis on seotud veini destilleerimisega kriisiolukorras ja toetusega veini erakorraliseks ladustamiseks, sest COVID-19 pandeemia mõju tõttu on vaja turult kõrvaldada suurimad võimalikud veinikogused, mida pandeemia ajal ei tarbitud, müüdud ega eksporditud. Riiklikud toetused võimaldavad neid koguseid maksimeerida lisaks neile, mida saab toetada veinisektori toetusprogrammidele kehtestatud eelarvepiirangute alusel. Delegeeritud määruses (EL) 2020/592 on lisaks sätestatud, et kõnealuste täiendavate riiklike toetuste suhtes kohaldatakse riigiabi eeskirju. Selle kohustuse tõttu ei saa siiski teatavad liikmesriigid riiklikke toetusi anda ja delegeeritud määrusega (EL) 2020/592 kehtestatud meetmeid tõhusalt rakendada. Seepärast on asjakohane muuta delegeeritud määrust (EL) 2020/592, tagamaks, et nende meetmete suhtes kohaldatakse määruse (EL) nr 1308/2013 artikli 211 lõike 2 punkti a, milles on sätestatud, et liikmesriikide tehtud maksete suhtes ei kohaldata riigiabi eeskirju.
Artikkel 2

Keelud

1. Portugali lipu all sõitvatel või Portugalis registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
(2)

Pädevate asutuste edastatud teabe alusel tõdeb komisjon, et CN-koodi 1006 20 alla kuuluva kooritud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2019 kuni 31. augustini 2020 välja antud 650 037 tonni kohta. CN-koodi 1006 20 alla kuuluva kooritud riisi, välja arvatud basmati riisi imporditollimaksu, mis on kehtestatud komisjoni rakendusmäärusega (EL) 2020/383, (3) tuleks seetõttu muuta.
1)

Artikli 7 lõiked 6 ja 7 asendatakse järgmisega: „6. Erandina artiklist 1 võivad järgmised liikmesriigid lubada lasta oma turule järgmist liiki traditsiooniliselt suitsutatud liha ja suitsulihatooteid, mis on suitsutatud nende territooriumil ja mis on ette nähtud tarbimiseks nende territooriumil ning milles polütsükliliste aromaatsete süsivesinike sisaldus ületab lisa punktis 6.1.4 sätestatud piirnormi, eeldusel, et nende ainete sisaldus kõnealustes toodetes ei ületa enne 1. septembrit 2014 kehtinud piirnormi, st benso(a)püreeni puhul 5,0 μg/kg ning benso(a)püreeni, bens(a)antratseeni, benso(b)fluoranteeni ja krüseeni summa puhul 30,0 μg/kg: — Iirimaa, Horvaatia, Küpros, Hispaania, Poola ja Portugal: traditsiooniliselt suitsutatud liha ja lihatooted; — Läti: traditsiooniliselt suitsutatud sealiha, kuumsuitsutatud kanaliha, kuumsuitsutatud vorst ja kuumsuitsutatud ulukiliha; — Slovaki Vabariik: soolatud traditsiooniliselt suitsutatud liha, traditsiooniliselt suitsutatud peekon ja traditsiooniliselt suitsutatud vorst (klobása), kusjuures traditsioonilise suitsutamise all on silmas peetud suitsu tekitamist suitsuahjus puidu (halud, saepuru, puidulaastud) põletamise teel; — Soome: traditsiooniliselt kuumsuitsutatud liha ja lihatooted; — Rootsi: puidust või muust taimsest materjalist saadud hõõguvate süte kohal suitsutatud liha ja lihatooted. Nimetatud liikmesriigid ja asjaomased toidukäitlejad teevad jätkuvalt seiret polütsükliliste aromaatsete süsivesinike esinemise suhtes käesoleva lõike esimeses lõigus osutatud traditsiooniliselt suitsutatud lihas ja suitsulihatoodetes ning tagavad võimaluse korral hea suitsutamistava rakendamise nii, et kõnealuste toodete tüüpilised organoleptilised omadused ei kaoks. 7. Erandina artiklist 1 võivad järgmised liikmesriigid lubada lasta oma turule järgmist liiki traditsiooniliselt suitsutatud kala ja suitsutatud kalandustooteid, mis on suitsutatud nende territooriumil ja mis on ette nähtud tarbimiseks nende territooriumil ning milles polütsükliliste aromaatsete süsivesinike sisaldus ületab lisa punktis 6.1.5 sätestatud piirnormi, eeldusel, et nende ainete sisaldus kõnealustes suitsutatud toodetes ei ületa enne 1. septembrit 2014 kehtinud piirnormi, st benso(a)püreeni puhul 5,0 μg/kg ning benso(a)püreeni, bens(a)antratseeni, benso(b)fluoranteeni ja krüseeni summa puhul 30,0 μg/kg: — Läti: traditsiooniliselt kuumsuitsutatud kala; — Soome: traditsiooniliselt kuumsuitsutatud väikesed kalad ja väikestest kaladest saadud kalandustooted; — Rootsi: puidust või muust taimsest materjalist saadud hõõguvate süte kohal suitsutatud kala ja kalandustooted. Nimetatud liikmesriigid ja asjaomased toidukäitlejad teevad jätkuvalt seiret polütsükliliste aromaatsete süsivesinike esinemise suhtes käesoleva lõike esimeses lõigus osutatud traditsiooniliselt suitsutatud kalas ja suitsutatud kalandustoodetes ning tagavad võimaluse korral hea suitsutamistava rakendamise nii, et kõnealuste toodete tüüpilised organoleptilised omadused ei kaoks.“
KOMISJONI MÄÄRUS (EL) 2020/1252,

2. september 2020,

millega Hispaania lipu all sõitvatele laevadele kehtestatakse tursapüügikeeld 1. ja 2. püügipiirkonna Norra vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2020/123 (2) on kehtestatud kvoodid 2020. aastaks.

Komisjonile esitatud teabe kohaselt on tursavaru püük 1. ja 2. püügipiirkonna Norra vetes Hispaania lipu all sõitvate või Hispaanias registreeritud laevade puhul ammendanud 2020. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Hispaania lipu all sõitvatel või Hispaanias registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
KOMISJONI MÄÄRUS (EL) 2020/1417,

2. oktoober 2020,

millega kehtestatakse Euroopa Liidu liikmesriigi lipu all sõitvatele laevadele hariliku pikklesta püügi keeld NAFO 3NO püügipiirkonnas

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2020/123 (2) on kehtestatud kvoodid 2020. aastaks.

Komisjonile esitatud teabe kohaselt on hariliku pikklesta varu püük NAFO 3NO püügipiirkonnas Euroopa Liidu liikmesriigi lipu all sõitvate või Euroopa Liidu liikmesriigis registreeritud laevade puhul ammendanud 2020. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Euroopa Liidu liikmesriigi lipu all sõitvatel või Euroopa Liidu liikmesriigis registreeritud laevadel on keelatud püüda artiklis 1 osutatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(7)

6. mail 2015 avaldas toiduohutusamet teadusliku arvamuse, milles muu hulgas hinnati uuesti askorbiinhappe (E 300) toidu lisaainena kasutamise ohutust. Toiduohutusamet jõudis järeldusele, et askorbiinhappe (E 300) kasutamine toidu lisaainena teatatud kasutusviiside ja koguste juures ei ole ohtlik ning et askorbiinhappe ja selle soolade puhul ei ole vaja kehtestada aktsepteeritavat arvulist päevadoosi. Selline järeldus tähendab, et aine on väga madala ohutasemega, olemas on usaldusväärsed andmed nii kokkupuute kui ka toksilisuse kohta ning tõenäosus, et inimeste tervist võiksid kahjustada kogused, mis ei põhjusta loomadel toitumusliku tasakaalu kõikumisi, on väike (3).
Artikkel 2

Keelud

1. Hispaania lipu all sõitvatel või Hispaanias registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
Artikkel 2

Keelud

1. Poola lipu all sõitvatel või Poolas registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
(3)

Selleks et liit saaks jälgida üksnes konkreetsete kaupade impordiga seotud statistikat, on kõige asjakohasem vahend TARICi statistiliste alamrubriikide lisamine. Sellised TARICi statistilised koodid on sätestatud määruse (EMÜ) nr 2658/87 I lisa kolmanda osa (tariifilisad) 10. lisas „TARICi statistilised koodid“.
„4. Liikidesse Acer japonicum Thunberg, Acer palmatum Thunberg ja Acer shirasawanum Koidzumi kuuluvad ühe- kuni kolmeaastased paljasjuursed, puhkeseisundis, lehtedeta, poogitud või silmastatud, istutamiseks ettenähtud taimed

ex 0602 90 41 ex 0602 90 45 ex 0602 90 46 ex 0602 90 48 ex 0602 90 50

Uus-Meremaa
(2)

Määruses (EL) 2020/123 on sätestatud, et Rahvusvahelise Mereuurimise Nõukogu (ICES) 9. ja 10. alapiirkonnas ning Kesk-Atlandi idaosa kalastuskomitee (CECAF) rajoonis 34.1.1 on anšoovise (Engraulis encrasicolus) lubatud kogupüük (TAC) null. Selleks et püügitegevus võiks jätkuda, kehtestati nõukogu määrusega (EL) 2020/900, (2) millega muudetakse määrust (EL) 2020/123, ajutine lubatud kogupüük Anšoovis on lühikese elueaga liik ja ICES avaldas viimase teadusliku nõuande 18. juunil 2020. Anšoovisepüügi piirnorme ICESi 9. ja 10. alapiirkonnas ning CECAFi rajooni 34.1.1 liidu vetes oleks vaja muuta vastavalt kõnealusele teaduslikule nõuandele ning piirnormiks tuleks kehtestada 15 699 tonni.
(2)

Komisjoni rakendusmäärusega (EL) nr 815/2012 (4) on kehtestatud määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele. Rakendusmäärus (EL) nr 815/2012 tunnistatakse alates 1. jaanuarist 2021 kehtetuks ja asendatakse komisjoni rakendusmäärusega (EL) 2020/194, (5) et võtta arvesse erikordade kohaldamisala laiendamist maksukohustuslastele, kes osutavad teenuseid mittemaksukohustuslastele ning tegelevad kaupade kaugmüügiga ja teatavate riigisiseste kaubatarnetega. Rakendusmääruses (EL) nr 815/2012 osutatud erikordadega hõlmatud ja enne 1. jaanuarit 2021 osutatud teenuste kohta esitatud käibedeklaratsioonide esitamise ja parandamise korral jätkatakse aga kõnealuse rakendusmääruse kohaldamist kuni 10. veebruarini 2024. Selle eesmärk on tagada, et praegust parandusmehhanismi kohaldatakse ka enne 1. jaanuari 2021 toimunud teenuseosutamiste suhtes. Käibedeklaratsioone saab parandada kolme aasta jooksul alates kuupäevast, mil tuli esitada esialgne deklaratsioon.
(5)

Samas tekitavad COVID-19 pandeemiast tingitud erandlikud asjaolud ja nendest tulenevalt liikmesriikides võetud tõkestamismeetmed põllumajandustootjate jaoks tõsiseid raskusi. Nende raskuste tagajärgede leevendamiseks on teatavad liikmesriigid palunud vaadata läbi oma otsused sammastevaheliste ümberpaigutamiste kohta. Arvestades praeguste asjaolude enneolematut laadi, tundub asjakohane need taotlused rahuldada tingimusel, et läbivaadatud summad ja otsused ei too kaasa taotlejate õiguspäraste ootuste rikkumist.
Artikkel 2

Keelud

1. Belgia lipu all sõitvatel või Belgias registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Eelkõige on keelatud kõnealuse kalavaru püügi eesmärgil seda otsida ja püügivahendit vette lasta, paigaldada, vedada või haalata.
(5)

Sellest tulenevalt on vaja muuta Hispaania lähtetaseme arvutust seoses maksimaalse lubatud püügikoormusega püügipäevades. See muudatus ei mõjuta Hispaania püügipäevade koguarvu ega mõjuta teisi kava rakendavaid liikmesriike. See muudatus on aga vajalik, et vältida lahknevusi Hispaania püügikoormuse aruandluse ja määruses (EL) 2019/2236 sätestatud püügikoormuse suuruse vahel.
Oma mõjukuse tõttu poliitilises opositsioonis on Aleksei Navalnõi olnud Venemaa Föderatsioonis riigi- ja kohtutöötajate süstemaatilise ahistamise ja represseerimise sihtmärk.

Andrei Yarin on Venemaa Föderatsiooni presidendi kantselei presidendi sisepoliitika direktoraadi juht. Sellel ametikohal on tema ülesanne töötada välja ja rakendada sisepoliitika suunised. Samuti oli Andrei Yarin presidendi kantselei sisese rakkerühma liige, mille ülesanne oli töötada vastu Aleksei Navalnõi mõjule Venemaa ühiskonnas, sealhulgas tema diskrediteerimiseks mõeldud operatsioonide kaudu.
(6)

Kuigi lennuliikluse maht on järk-järgult suurenenud, on see Eurocontroli andmetel 2019. aasta sama perioodiga võrreldes endiselt väike, 2020. aasta augustis vähenes lennuliikluse maht 2019. aasta augustiga võrreldes veel 47 %. Vaatamata sellele, et lennuliikluse mahu edasist taastumist on keeruline täpselt prognoosida, on alust eeldada, et lähitulevikus see olukord ei muutu. Eurocontroli koordineeritud lähenemisviisi stsenaarium (eeldades ühist lähenemisviisi käitamisprotseduuride kehtestamisele ja riiklike piirangute kaotamisele) eeldab, et 2021. aasta veebruaris on lennuliikluse maht 2020. aasta veebruariga võrreldes 15 % väiksem. Kooskõlastamata lähenemisviisi stsenaariumi (puudub ühine lähenemisviis käitamisprotseduuride kehtestamiseks ja riiklike piirangute tühistamiseks) kohaselt peaks lennuliiklus sama ajavahemiku jooksul vähenema 25 %.
3)

Artiklit 4 muudetakse järgmiselt: a) Lõike 1 esimene lõik asendatakse järgmisega: „Artiklis 2 osutatud rümpasid või nende osi, v.a artikli 3 lõikes 5 osutatud rümbad, ei tohi hoonetest välja viia enne, kui on selgunud, et keeritsussiuuringu tulemus on negatiivne.“ b) Lõige 3 asendatakse järgmisega: „3. Kui tapamajas on kehtestatud menetlus, millega tagatakse, et uurimata rümpade osi ei viida hoonetest välja seni, kuni on selgunud, et keeritsussiuuringu tulemus on negatiivne, ja kui pädev asutus on menetluse ametlikult heaks kiitnud või kui kohaldatakse artikli 3 lõikes 5 sätestatud erandit, võib määruse (EÜ) 2017/625 artikli 18 lõikes 4 sätestatud tervisemärki kohaldada enne keeritsussiuuringu tulemuste saamist.“
KOMISJONI MÄÄRUS (EL) 2020/1476,

10. oktoober 2020,

millega Iirimaa lipu all sõitvatele laevadele kehtestatakse põhjapoolse pikkuim-tuuni püügi keeld Atlandi ookeanis, põhja pool 5° põhjalaiust

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2020/123 (2) on kehtestatud kvoodid 2020. aastaks.

Komisjonile esitatud teabe kohaselt on põhjapoolse pikkuim-tuuni varu püük Atlandi ookeanis, põhja pool 5° põhjalaiust Iirimaa lipu all sõitvate või Iirimaal registreeritud laevade puhul ammendanud 2020. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Iirimaa lipu all sõitvatel või Iirimaal registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
„22.

Yevgeniy Viktorovich PRIGOZHIN (Евгений Викторович Пригожин)

Sünniaeg: 1. juuni 1961 Sünnikoht: Leningrad (Peterburi) Kodakondsus: Venemaa Sugu: mees

Yevgeniy Viktorovich Prigozhin on Venemaa ärimees, kellel on tihedad sidemed, sealhulgas finantssidemed, sõjalise eraettevõttega Wagner Group. Sel moel osaleb Prigozhin Wagner Groupi tegevuses Liibüas, mis ohustab riigi rahu, stabiilsust ja julgeolekut, ning toetab seda. Eelkõige on Wagner Group seotud Liibüas ÜRO Julgeolekunõukogu resolutsiooniga 1970 (2011) kehtestatud relvaembargo (mis on üle võetud otsuse (ÜVJP) 2015/1333 artikliga 1) mitmete ja korduvate rikkumistega, sealhulgas relvade tarnimine ja palgasõdurite lähetamine Liibüasse Liibüa rahvusarmee toetamiseks. Wagner Group on osalenud mitmetes sõjalistes operatsioonides ÜRO toetatava rahvusliku kokkuleppe valitsuse vastu ning on aidanud kaasa Liibüa stabiilsuse ja rahumeelse protsessi kahjustamisele.“
(6)

Võttes arvesse COVID-19 puhangu majanduslikke ja rahalisi tagajärgi ettevõtjatele ning selleks, et tagada kooskõla komisjoni poolt vastu võetud üldiste poliitikameetmetega, eriti ajavahemikul 2020–2021, on vaja, et ettevõtjad, kes sattusid COVID-19 puhangu tagajärjel raskustesse, jääksid piiratud ajaks määruse (EL) nr 360/2012 alusel abikõlblikeks.
(48)

Samuti tehti uurimisel kindlaks, et HRV ja liidu vahelise kaubanduse struktuur muutus ning et see muutus tulenes tavast, protsessist või toimingust, millel ei olnud piisavat nõuetekohast põhjendust või majanduslikku õigustust peale tollimaksu kehtestamise. Samuti leidis komisjon, et tollimaksu parandav mõju on ohustatud samasuguse toote hindade ja koguste osas ning tuvastas ka märkimisväärse dumpingu seoses samasuguse toote puhul varem kindlaksmääratud normaalväärtusega.
„5. Said SAID

teise nimega: Saeed, Sa’id Sa’id, Ametinimetus: doktor, teadusuuringute keskuse (SSRC) instituudi 3000 (teise nimega instituut 6000) liige; Sugu: mees Sünniaeg: 11. detsember 1955

Said Said on Süüria keemiarelvade väljatöötamise ja tootmise eest vastutava teadusuuringute keskuse (SSRC) instituudi 3000 (teise nimega instituut 6000) oluline osaline.
LISA

Määruse (EÜ) nr 881/2002 I lisas lisatakse pealkirja „Füüsilised isikud“ alla järgmine kanne:

„Jamal Hussein Hassan Zeiniye (algses kirjaviisis: زینیھ حسن حسین جمال) (kontrollitud varjunimi: Jamal Husayn Zayniyah; kontrollimata varjunimed: a) Abu Malek El Talleh, b) Abu Hussein, c) abu-Malik al-Ansari, d) Abu-Malik al-Shami, e) Abu-Malik al-Talli). Sünniaeg: a) 17.8.1972, b) 1.1.1972. Sünnikoht: a) Benghazi, Liibüa, b) Al Tall, Süüria Araabia Vabariik, c) Tell Mnin, Süüria Araabia Vabariik. Kodakondsus: Süüria. Pass nr 3987189 (Süüria pass). Riiklik isikukood: a) 13080011550, b) 5877002 (Süüria id-kaart, välja antud 25. mail 2011). Aadress: a) Süüria Araabia Vabariik, b) Arsal, Bekaa, Liibanon. Muu teave: a) Al-Nusrah Front for the People of the Levant juht Lääne-Kalamounis Süüria Araabia Vabariigis, b) ema nimi on Amina Tohmeh. Artikli 7d lõike 2 punktis i osutatud kuupäev: 8.10.2020.“
46B

Paragrahvi 46A kohane praktiline abinõu kehtib ainult rendihinna sellise alandamise puhul, mis on otseselt tingitud COVID-19 pandeemiast, ja ainult juhul, kui täidetud on kõik järgmised tingimused: a) rendimaksete muutuse tulemus on läbivaadatud renditasu, mis on sisuliselt sama või väiksem kui renditasu vahetult enne muutust; b) rendimaksete vähendamine mõjutab ainult makseid, mille tähtpäev oli algselt 30. juuni 2021 või enne seda (näiteks vastab sellele tingimusele rendileping, kui selle kohaselt tasutakse 30. juunil 2021 või enne seda vähendatud rendimakseid ja pärast 30. juunit 2021 suurendatud rendimakseid), ning c) rendilepingu muudes tingimustes ei tehta sisulisi muudatusi.
(3)

Selleks et leevendada COVID-19 pandeemia tagajärgi ja sellest tulenevaid raskusi põllumajandussektoris, teatasid Belgia, Bulgaaria, Taani, Horvaatia, Luksemburg ja Portugal, et on vaadanud läbi oma otsused sammastevaheliste ümberpaigutamiste kohta. Määruse (EL) nr 1307/2013 II lisas esitatud vastavaid ülemmäärasid on hiljem muudetud komisjoni delegeeritud määrusega (EL) 2020/1314, (4) võttes arvesse teatatud läbivaadatud otsuste mõju ja summasid.
(5)

Kuna 2006. aastal tehti Prantsusmaal kindlaks kaks võimalikku BSE-laadset juhtumit ja Küprosel üks, laiendati komisjoni määrusega (EÜ) nr 1041/2006 (4) lammaste seireprogrammi, nii et see põhineks statistiliselt kehtival uuringul, et teha kindlaks BSE tõenäoline esinemissagedus lammastel. Hiljem leidis kinnitust, et nimetatud juhtumite puhul oli tegemist skreipi, mitte BSEga.
(5)

Liidu turismitööstusel on tähtis koht liikmesriikide majanduses, sest turismitegevus kujutab endast suurt tööhõive allikat. Euroopa turismistatistika on oluline, et anda hinnang turismisektori konkurentsivõimele ning turismimahule ja -voole.
(4)

Rakendusmääruse (EL) 2019/626 artiklis 10 sätestatakse, et inimtoiduks ettenähtud toorpiima, ternespiima, piimatoodete ja ternespiimapõhiste toodete saadetisi lubatakse liitu tuua üksnes juhul, kui need on pärit sellistest kolmandatest riikidest või nende piirkondadest, kust on lubatud selliseid tooteid liitu importida vastavalt määruse (EL) nr 605/2010 (4) artiklile 2. Enne rakendusmääruse (EL) 2019/626 kohaldamise kuupäeva anti määruse (EL) nr 605/2010 artiklite 3 ja 4 alusel luba ka muudele kolmandatele riikidele, lähtudes rahvatervise nõuetest teatavate piimatoodete saadetiste impordi suhtes. Need viited määruse (EL) nr 605/2010 artiklitele 3 ja 4 jäeti ekslikult välja rakendusmääruse (EL) 2019/626 artiklist 10 ja need tuleks lisada. Seetõttu tuleks rakendusmääruse (EL) 2019/626 artiklit 10 vastavalt muuta.
(4)

Võttes lisaks arvesse, et üleminekusätete pikendamisel ei ole keskkonnamõju, kuna asjaomased üleminekumootorid on juba toodetud, ning asjaolu, et COVID-19st tulenevast katkestusest põhjustatud viivituste täpset kestust on raske prognoosida, tuleks asjaomaseid ajavahemikke pikendada 12 kuu võrra, nagu on sätestatud Euroopa Parlamendi ja nõukogu määruses (EL) 2020/1040.
(1)

COVID-19 pandeemia tagajärgedel on olnud liikmesriikidele enneolematu mõju. COVID-19 pandeemia on mõjutanud liikmesriikides rännet, julgeolekut ja piirihaldust, mis omakorda on süvendanud liikmesriikide suurt likviidsuspuudujääki, kuna paljudes sektorites on vaja avaliku sektori investeeringuid järsult ja märkimisväärselt suurendada. See on tekitanud erandliku olukorra, mille lahendamiseks on vaja võtta erimeetmeid.
(5)

Selleks et kaitsta inimeste tervist liidus, on seega vaja ette näha eritingimused seoses Indiast pärit seesamiseemnetes sisalduvate pestitsiidijääkidega. Eelkõige tuleks ametlikus sertifikaadis, mis vastavalt määruse (EL) 2019/1793 artikli 11 lõikele 1 koostoimes kõnealuse määruse II lisaga peab olema kaasas Indiast pärit seesamiseemnete kõigi saadetistega, ka märkida, et toodetest on võetud proovid ja neid on analüüsitud taimse päritoluga toodetes või nende pinnal esinevate pestitsiidijääkide suhtes ning et kõik proovivõtu- ja analüüsitulemused näitavad vastavust pestitsiidijääkide piirnorme käsitlevatele liidu õigusaktidele. Proovivõtu ja analüüside tulemused peaksid olema kõnealusele sertifikaadile lisatud.
1)

Artikli 3 punkt 7 asendatakse järgmisega: „7. „riiklik ohutusasutus“ – a) riiklik asutus, kellele on usaldatud raudteeohutusega seotud ülesanded kooskõlas käesoleva direktiiviga; b) asutus, kellele on punktis a osutatud ülesanded usaldanud mitu liikmesriiki, et tagada ühtne ohutuskord, või c) asutus, kellele on punktis a osutatud ülesanded usaldanud liikmesriik ja kolmas riik, et tagada ühtne ohutuskord, tingimusel et liit on sõlminud asjaomase kolmanda riigiga sellekohase lepingu või et liikmesriik on sõlminud sellise lepingu liidu volituse alusel.“